Gudoomiyaha xisbiga mucaaridka ah ee UCID Eng:Faysal Cali Waraabe mar la waydiiyay rajo intee leeg ayaad ka qabtaa in doorashada madaxtooyadu ay ku dhacdo xiliga aad ku heshiiseen waxaanu yidhi “Horta mar kastaba ilaa iyo intii ay bilaabantay hanaanka dimuqraadiyadu anagu rajo wayn ayaanu qabnay, iyadoo xisbiyada la samaynaayo ayaa la lahaa doorasho ma dhacayso iyo way dhacaysaa, tana imika dhexda ayaynu kaga dhex jirnaa ilaa habeenkii la balamay ee 15-ka bisha May ahayd ee ugu horaysay ee aanu is aragnay ilaa maanta anigu rajo wanaagsan ayaan qabaa, waxaa la arkayaa in tani ay ka nixisay cadawgeenii faraha badnaa, waxaanan jecel nahay in heshiiskan oo qudha kuma eekee waxaa ka dhalatay heshiis af-garad oo guud ahaanba ka farxiyay shacabka reer somaliland” Gudoomiyaha xisbiga mucaaridka ah ee UCID Eng:Faysal Cali Waraabe mar la waydiiyay rajo intee leeg ayaad ka qabtaa in deeq bixiyayaashii caalamku ay bixin doonaan lacagtii loogu talo galay doorashada ee ay joojiyeen xurguftii siyaasadeed ka dib waxa uu yidhi “Horta waxaa weeyaan Anigu deeq bixiyayaasha aad iyo aad ayaan u canaananayaa, waxaa weeye waxay noo dul qaadan waayeen mudo bil ah, waliba aanu anagu dhexdeyada uu wada hadal noo socdo, waxay noogu jawaabeen in ay na yidhaahdeen lacagtii diwaangalinta waanu joojinay,
